Príloha č. 1

Obstarávateľ:      Mestská časť Bratislava -Petržalka, Kutlíkova 17 Bratislava

Názov prác:         Vypracovanie projektovej dokumentácie pre stavebné povolenie :
  Vybudovanie plynovej kotolne v objekte MŠ Fedinova 7, Bratislava 

ZÁKAZKA S NÍZKOU HODNOTOU

SÚŤAŽNÉ  PODKLADY

  Opis predmetu zákazky

Zoznam príloh :

B1		Podrobný opis požadovaných stavebných prác
B1 – 1		Podrobný opis jestvujúceho stavu objektu MŠ Fedinova 7  		2A4
B1 – 2		Požiadavky, ktoré je potrebné dodržať v projektovej dokumentácii		2A4
B1 – 3		Požiadavky na vypracovanie projektovej dokumentácie a inž. činnosť	1A4

Prílohy výkresov – budú poskytnuté pri obhliadke objektu dňa 26.1.2010:

B1 – 4		Situácia     M 1 : 1000 
B1 – 5		Pôdorys 1. NP. materskej školy     M 1 : 200
B1 – 6		Pôdorys 2. NP. materskej školy     M 1 : 200

B1 –  Podrobný opis požadovaných stavebných prác
Vypracovanie projektovej dokumentácie pre stavebné povolenie na akciu : 
Vybudovanie plynovej kotolne v objekte MŠ Fedinova 7, Bratislava – Petržalka.

B1 – 1	Podrobný opis jestvujúceho stavu objektu MŠ Fedinova 7  :

Objekt materskej školy ( súp. č. 1129 ) je situovaný na parcele č. 3420, v mestskom sektore Bratislava – Petržalka, v lokalite Dvory. Do prevádzky bol odovzdaný v roku 1985. 
Je samostatne stojaci monoblok, 1 až 2 podlažný, nepodpivničený. Má zastavanú plochu 1425,6 m2, obostavaný priestor 8320 m3. Orientácia objektu k svetovým stranám je zrejmá z výkresu situácie M 1: 1000.

Objekt materskej školy obsahuje tri pavilóny, interiérovou komunikáciou navzájom prepojené :

1 /	Pavilón materskej školy je dvojpodlažný. Umiestnené sú v ňom šatne, hyg. miestnosti umyvární a wc, herne a spálne detí, miestnosti zamestnancov. Cez vstupnú halu v 1. NP. je komunikačne prepojený s jedálňou situovanou v hospodárskom pavilóne.

2 /	Hospodársky pavilón je prízemný. Obsahuje miestnosť jedálne a priestory kuchyne so zázemím ( príprava a výdaj jedál, umývanie riadu, sklady potravín, šatne a hyg zar. personálu ), vstup zásobovania a miestnosť EL. rozvádzača. Cez jedáleň je komunikačne prepojený so vstupnou halou pavilónu MŠ a chodbou s komunikáciami priestorov pavilónu detských jaslí.
 
3 /	Pavilón detských jaslí je dvojpodlažný. Umiestnené sú v ňom ( rovnako ako v pav. MŠ ) šatne, hyg. miestnosti umyvární a wc, herne a spálne detí. Cez komunikačné priestory chodieb v 1. NP. je prepojený s jedálňou situovanou v hospodárskom pavilóne. 
Školnícky byt umiestnený v zadnej časti pavilónu DJ je dispozične odčlenený od prevádzky materskej školy, so samostatným vstupom z exteriéru školského dvora. 

Nosnú konštrukciu pavilónov objektu tvorí ŽB. prefabrikovaný skelet MSRP so stĺpmi prierezu 40x40 cm, v modulovom rozpone 6 x 6m, s konštrukčnou výškou podlažia 3,3m. Základové konštrukcie pre stĺpy nosného skeletu stavby tvoria bet. monolitické pätky.  Obvodový plášť objektu z prefabrikovaných pórobet. panelov hrúbky 30 cm je založený na ŽB prefabrikovaných základových prahoch. 
Vodorovné nosné konštrukcie stropov sú vytvorené zo ŽB prefabrikovaných panelov hrúbky 250 mm, uložené sú na prievlaky prefabrikovaného skeletu MSRP. Konštrukcie striech sú rovné, dvojplášťové, so vzduchovou medzerou.

Jestvujúca skladba striech podľa projektovej dokumentácie :

-	1x asfalt. hydroizolačný pás sklobit
-	2x asfalt. hydroizolačný pás Bitagit
-	pórobetónové tepelnoizolačné panely hr.240 mm 
-	vzduchová medzera hr. / x = 40 / až 150mm  
-	ŽB. stropné prefabrikované panely HR. 250 mm.

Vnútorné priečky tvoriace dispozičné členenie priestorov sú z vertikálnych siporexových prefabrikátov hrúbky 125 mm, šírky 60 cm, kladených na celú výšku podlažia, votknutých u podlahy a stropu do oceľ. „ U “ profilov. 
Výplne otvorov na fasáde objektu tvoria drevené zdvojené okná a balkónové dvere z bývalého sortimentu typizovaných výrobkov „ Drevina Turany “.
Nášľapné vrstvy podláh sú v miestnostiach a na chodbe z PVC, v priestoroch hygieny keramické. Omietky stien a stropov sú štukové, na chodbe a v miestnostiach u podlahy ukončené keramickým soklom v =10cm. 
Keramické - belninové obklady stien sú v miestnostiach v miestach umývadiel a v priestoroch hygienických zariadení.
Upozornenie obstarávateľa :

V súčasnosti obstarávateľ pripravuje realizáciu výmeny okien a zateplenie striech celého objektu materskej školy Fedinova 7 v Bratislave.

Výmena okien – nové okná budú otváravé, plastové, 5 komorové so stredovým tesnením, hrúbka stien rámových profilov okien bude zodpovedať certifikátu RAL, triedy A. Okná budú zasklené tepelnoizolačným sklom 4/16/4 UG = 1,1 W/m2/K, zasklenie v ráme okna bude s teplým okrajom a s celoobvodovým tesnením.

Zateplenie striech – bude vykonané v zmysle STN 73 05 40 – 2. Rekonštrukčné práce budú vykonané s úpravou vyspádovania jestvujúcich konštrukcií strešného plášťa polystyrén - betónovou suspenziou, na ktorú budú položené tepelnoizolačné platne z estrudovaného polystyrénu celkovej hrúbky 60mm. Na tepelnoizolačné vrstvy dozateplenia jestvujúcej konštrukcie strešného plášťa budú položené 2 vrstvy živičných hydroizolácií, z ktorých spodná bude slúžiť ako mikroventilačná vrstva strechy a bude mechanicky kotevná k podkladu, vrchná hydroizolačná vrstva z modifikovaného asfaltu je min. hrúbky 4,8mm.

V čase realizácie prác na plynovej kotolni budú práce súvisiace s výmenou okien a zateplením striech objektu materskej školy už zrealizované. 
Z uvedeného dôvodu pri vypracovaní projektovej dokumentácie samostatného vykurovania materskej školy s vlastnou plynovou kotolňou obstarávateľ požaduje uvedené vylepšenie tepelno - technických parametrov týkajúcich sa výplní otvorov v obvodovom plášti a striech objektu zahrnúť do tejto dokumentácie pri posudzovaní teplotných pomerov miestností a s tým súvisiacich hodnôt pre výpočet tepelného výkonu projektovanej kotolne.   

Jestvujúce rozvody Inštalácií v pavilónoch MŠ :

Vodovod, kanalizácia – vodorovné rozvody kanalizácie a studenej vody sú vedené v objekte v zemine pod konštrukciou podláh 1. nadzemného podlažia, vodorovné rozvody TUV sú vedené spolu s rozvodmi UK v prefabrikovaných ŽB rozvodných energo – kanálikoch vybudovaných pre tento účel pod podlahami 1.NP, sú značne zamortizované, nutná je ich výmena. Zvislé rozvody k zariaďovacím predmetom zdravotechniky na podlažiach sú umiestnené v obmurovaných inštalačných jadrách pri vnútorných stĺpoch nosného skeletu stavby.

Ústredné vykurovanie – vodorovné rozvody UK sú vedené spolu s rozvodmi TUV v prefabrikovaných ŽB rozvodných energo – kanálikoch pod podlahami 1.NP. Taktiež ako rozvody TUV sú značne zamortizované, nutná je ich výmena. Zvislé rozvody k výhrevným telesám na podlažiach sú vedené v interiéri voľne, pri stĺpoch nosného skeletu stavby. Výhrevné telesá sú liatinové „Kalor“. Napojenie UK a TUV objektu na centrálny rozvod ústredného vykurovania je z vonkajšej prípojkovej šachty UK a TUV umiestnenej pri technickom vstupe do hospodárskeho pavilónu. V súčasnosti je už objekt materskej školy odpojený od centrálneho vykurovania a dodávky TUV.

Zemný plyn – na vonkajší rozvod zemného plynu je objekt napojený z prípojkovej skrine umiestnenej pri vstupe zásobovania hospodárskeho pavilónu. Vnútorný rozvod plynu v objekte je vedený v trubkách po povrchu stien k spotrebičom kuchynskej prevádzky hospodárskeho pavilónu.

Vetranie a výmena vzduchu sú v miestnostiach zabezpečené prirodzeným vetraním cez okná, miestnosti upratovacích pomôcok a toaliet učiteľov umiestnené v strede dispozície sú vetrané cez stropy nad strechy pavilónov. Vzduchotechnicky sú odvetrané iba centrálne priestory kuchynskej prevádzky v hospodárskom pavilóne.

Silnoprúdové rozvody svetelnej a zásuvkovej elektroinštalácie v pavilónoch MŠ sú hliníkové, vedené na stenách a stropoch pod omietkou. Napojené sú z miestnosti EL rozvádzačov, umiestnenej pri technickom vstupe hospodárskeho pavilónu. 

B1 – 2	Požiadavky, ktoré je potrebné dodržať v projektovej dokumentácii :

Projektovú dokumentáciu plynovej kotolne na zemný plyn pre materskú školu Fedinova 7 v Bratislave obstarávateľ požaduje vypracovať z dôvodu predpokladaných úspor na tepelnej energii, ktorá sa ušetrí pri iba temperovaní objektu počas sobôt a nediel, teda v čase, keď je zariadenie mimo prevádzky. 
Aby uvedená zmena režimu vykurovania priestorov materskej školy neovplyvnila vykurovanie v služobnom byte ( školníka ) dispozične umiestnenom v zadnej časti pavilónu DJ, ktorý je potrebné vykurovať aj v čase sobôt a nediel, obstarávateľ požaduje odčleniť vykurovanie a rozvod TUV bytu od materskej školy, a byt vykurovať samostatne malým bytovým kotlom vybaveným aj prípravou TUV, umiestneným v priestore hygienického zariadenia bytu.
Rozpočtovú časť uvedenej projektovej dokumentácie obstarávateľ požaduje rozdeliť do dvoch samostatných celkov, a to :
1. celok /	plynofikácia objektu a rekonštrukčné práce na kotolni materskej školy
2. celok /	rekonštrukčné práce na osamostatnení kúrenia služobného bytu

Kotolňa, vykurovanie a príprava TUV priestorov  materskej školy :

Kotolňu obstarávateľ navrhuje umiestniť v miestnosti skladu (m.č.9) v 2. N.P., prípravu TUV v miestnosti kabinetu (m.č.13), ktorý je dispozične umiestnený v 1. N.P. pod vybranou miestnosťou pre kotolňu. Vybrané miestnosti sú navzájom prepojené cez jestvujúce obmurované inštalačne jadro, ktoré sa dá využiť pre nové rozvody potrubia medzi miestnosťami.
Výkon kotolne a s tým súvisiaci počet a typ kotlov určí na základe výpočtov projektant. Obstarávateľ požaduje do uvedených výpočtov zahrnúť aj pripravované vylepšenie tepelno – technických parametrov stavby súvisiace s výmenou okien a zateplením striech ( tieto práce budú pred realizáciou prác na kotolni vykonané ). 
Pri návrhu technického riešenia a tiež dispozičného rozmiestnenia kotlov v miestnosti kotolne obstarávateľ požaduje umiestniť 1ks náhradný kotol pre prípad poruchy                     ( v budúcnosti ) na niektorom z funkčných kotlov. Odvod spalín z kotlov je možný nad strechu 2. NP. pavilónu MŠ.
Pre napojenie kotlov na rozvody jestvujúceho potrubia k výhrevným telesám v objekte obstarávateľ predpokladá využiť centrálnu stúpačku pre horizontálny rozvod na poschodí 2x DN 50, krorá sa nachádza v rohu vybranej miestnosti pre kotolňu. 
Zvislé rozvody potrubia a výhrevné telesá sú v objekte materskej školy v dobrom stave, obstarávateľ neuvažuje s ich výmenou, požaduje u nich iba obnovu náterov a kompletnú výmenu regulačných ventilov vzľadom na nutné vyregulovanie vykurovacieho systému po zrealizovaní prác na kotolni.
Výmenu potrubia je nutné vykonať u vodorovných rozvodov potrubia vedených spolu s rozvodmi TUV v prefabrikovaných ŽB rozvodných energo – kanálikoch umiestnených pod podlahami 1.NP.

Vykurovanie a príprava TUV služobného bytu :

V služobnom byte budú jestvujúce rozvody UK vedené k výyhrevným telesám odpojené a demontované. Výhrevné telesá budú prepojené medzi sebou novým horizontálnym rozvodom, napojeným na nový vykurovací kotlík, vybavený aj prípravou TUV.
Pre osadenie kotla je možné využiť miestnosť toalety ( nutná stavebná úprava – otváranie dverí smerom von z miestnosti ).
Odvod spalín z kotla je možný cez štítovú stenu nad strechu pavilónu DJ.

Úpravy na inštalačných rozvodoch ostatných profesií :

Rozvody plynu :

V súčasnosti je objekt materskej školy napojený na zemný plyn zo strednotlakej plynovej prípojky za účelom napojenia kuchynských spotrebičov v hospodárskom pavilóne.
Vybudovanie predmetných kotolní vyvolá nároky na rekonštrukciu plynovej prípojky. Obstarávateľ požaduje rozdeliť plynovú prípojku na dve vetvy, každú so samostatným meraním spotreby plynu ( dve palivové základne ). 
1. vetva bude slúžiť pre napojenie spotrebičov v kuchyni a v novobudovanej kotolni pre materskú školu, 2. vetva bude slúžiť pre napojenie spotrebičov služobného bytu.
Rozvody potrubia plynu je možné umiestniť na fasáde objektu. 

Úpravy na rozvodoch zdravotechniky :

Jedná sa o úpravy na vnútorných rozvodoch studenej vody a TUV v objekte,  v rozsahu potrebnom pre sfunkčnenie zariaďovacích predmetov v novobudovaných kotolniach a napojenie prípravy TUV na jestvujúce rozvody potrubí TUV vedené k zariaďovacím predmetom zdravotechniky. 
V rámci uvedených prác obstarávateľ požaduje vykonať výmenu vodorovných rozvodov TUV vedených spolu s rozvodmi UK v prefabrikovaných ŽB rozvodných energo – kanálikoch umiestnených pod podlahami 1.NP.
Na hlavných vetvách studenej vody vedených z hospodárskeho pavilónu do pavilónov materskej školy a detských jaslí obstarávateľ požaduje umiestniť 2ks pomerové meranie vody, 1ks pomerový merač studenej vody je potrebné umiestniť aj na prívode studenej vody z pavilónu detských jaslí do služobného bytu.

Vzduchotechnika :

Bude riešiť technické požiadavky vetrania a výmeny vzduchu kladené na nové miestnosti kotolní v objekte.

Elektroinštalácia, MaR :

Nové rozvody elektroinštalácie pre kotolne obstarávateľ požaduje vykonať len v rozsahu potrebnom pre: prívod EL. energie do priestoru kotolní a napojenie el. spotrebičov v priestoroch navrhovaných kotolní v zmysle súčasných platných STN a predpisov BOZP. 
Meranie a regulácia vyplynie z nárokov na technologické zariadenie kotolne a jeho bezpečný bezporuchový chod v zmysle návrhu projektanta. 

Protipožiarna bezpečnosť : 

Zmena zásobovania teplom jestvujúceho objektu materskej školy z doterajšieho centrálneho vykurovania na zásobovanie z vlastnej plynovej kotolne na zemný plyn a osamostatnenie vykurovania služobného bytu samostatným plynovým kotlíkom, vyvolá potrebu posúdenia uvedených zmien  v PD. protipožiarnej  bezpečnosti stavby.

B1 – 3	Požiadavky na vypracovanie projektovej dokumentácie a inž. činnosť :

Projektovú dokumentáciu požadujeme vypracovať na úrovni jednostupňového projektu pre stavebné povolenie v mierke 1:100, podrobné výkresy schém a detailov v mierke 1:50 a 1:20 ( dľa potreby projektanta ).
Vypracovanie projektovej dokumentácie kladie nároky na profesie : ústredné vykurovanie, zdravotechniku a rozvody zemného plynu, vzduchotechniku, elektroinštaláciu, meranie a reguláciu ( MaR ). V menšej miere vzhľadom na stavebné úpravy vyplynú požiadavky na stavebné riešenie a statiku. 
V projektovej dokumentácii je nutné zohľadniť požiadavky na BOZP, požiadavky na rekonštruované priestory z hľadiska požadovaných prípustných hodnôt hluku, taktiež ich zabezpečenie proti požiaru. 
Dodanie projektovej dokumentácie požadujeme v  9 vyhotoveniach, z toho 5 vyhotovení bude obsahovať aj výkaz výmer požadovaných prác.

Obstarávateľ požaduje od projektanta vykonať inžiniersku činnosť, vrátané potreby spojenej s odsúhlasením palivových základní a všetkých ďalších vyjadrení od príslušných úradov a inštitúcií, ktoré sú potrebné pre vydanie stavebného povolenia na predmetnú akciu. 
Ako ochranu investora pri realizácii diela obstarávateľ požaduje od projektanta výkon odborného technického dozoru za projektanta v priebehu celej realizácie prác, až po odovzdanie diela uživateľovi zariadenia. 
V cene za projekt je potrebné rozdeliť náklady za :
1 /	projektovú dokumentáciu
2 /	inžiniersku činnosť
3 /	stavebný dozor projektanta pri realizácii prác

Informácia od obstarávateľa :

Víťazovi súťaže bude k realizácii PD poskytnutá projektová dokumentácia jestvujúceho stavu objektu materskej školy Fedinova 7.
Prípadné ďalšie požiadavky, ktoré vzniknú v priebehu realizácie prác na projektovej dokumentácii budú riešené na technických poradách projektanta za účasti obstarávateľa.